Deg taggara n yixef nemmeslay-d ɣef tmiḍranin tigejdanin yerzan asentel am tutlayt, tameslayt, taywalt d wannawen-is, izen, asliqqel, internet, aẓeṭṭa amettan, fayesbuk, tisegdad, d yiwenniten. Daɣen nessegza-d ayen yerzan tuddsa tasnilesmetti d yiḥricen-is am timettisent, d tesnilest d yiccegwan-is i yebḍan ɣef umẓi-snilesmetti akked amɣer-snilesmetti, akken daɣen nebder-d tutlayt tamaziɣt deg tmurt n Lezzayer, nemmeslay-d ɣef yinaw, nemmeslay-d ɣef tesleḍṭ n yinaw i yerzan ɣur-s kraḍ n yirmawen nufa-d anebder akked asiwel taneggarut-a cudden-t ɣur-s kraḍ n tmiḍranin ; aflalay, udrig, d tnezzarirt, syin nkemmel-d wis kraḍ d takriṭ i yellan deg-s kraḍ n tekriḍin tin n tnefsit, n tfekka akked takriṭ n umeslay, taneggarut-a tefruri-d seg-s tiggiyin n waggaz i yesɛan ṭam n teggiyin ; tiggit n usezɣen, asezɣen n ubeddel n rray, asezɣen n tigawt, azawar, asqecmeɛ, akellex, amuyed, tasedrest.